CELEX: C2007/315/16
Language: ro
Date: 2007-12-22 00:00:00
Title: Cauza C-457/05: Hotărârea Curții (Camera a patra) din 4 octombrie 2007 (cerere de pronunțare a unei hotărâri preliminare formulată de Landgericht Wiesbaden — Germania) — Schutzverband der Spirituosen-Industrie eV/Diageo Deutschland GmbH (Libera circulație a mărfurilor — Directiva 75/106/CEE — Apropierea legislațiilor statelor membre — Lichide preambalate — Preambalarea în funcție de volum — Articolul 5 alineatul (3) literele (b) și (d) — Baileys Minis — Comercializare în produse preambalate cu volumul nominal de 0,071 litri)

22.12.2007   
            
            
               RO
            
            
               Jurnalul Oficial al Uniunii Europene
            
            
               C 315/10
            
         Hotărârea Curții (Camera a patra) din 4 octombrie 2007 (cerere de pronunțare a unei hotărâri preliminare formulată de Landgericht Wiesbaden — Germania) — Schutzverband der Spirituosen-Industrie eV/Diageo Deutschland GmbH
   (Cauza C-457/05) (1)
   
   (Libera circulație a mărfurilor - Directiva 75/106/CEE - Apropierea legislațiilor statelor membre - Lichide preambalate - Preambalarea în funcție de volum - Articolul 5 alineatul (3) literele (b) și (d) - Baileys Minis - Comercializare în produse preambalate cu volumul nominal de 0,071 litri)
   (2007/C 315/16)
   Limba de procedură: germana
   Instanța de trimitere
   Landgericht Wiesbaden
   Părțile din acțiunea principală
   
      Reclamantă: Schutzverband der Spirituosen-Industrie eV
   
      Pârâtă: Diageo Deutschland GmbH
   Obiectul
   Cerere de pronunțare a unei hotărâri preliminare — Landgericht Wiesbaden — Interpretarea articolelor 28 și 30 din Tratatul CE — Validitatea articolului 5 alineatul (3) litera (b) al doilea paragraf teza a doua, în raport cu articolul 5 alineatul (3) litera (d), în raport cu anexa III, punctul 4 la Directiva 75/106/CEE a Consiliului din 19 decembrie 1974 privind apropierea legislațiilor statelor membre referitoare la preambalarea, în funcție de volum, a unor lichide preambalate (JO L 42, p. 1, Ediție specială, 13/vol. 2, p. 91), astfel cum a fost modificată — Interzicerea comercializării în alte state membre a băuturilor spirtoase care se prezintă cu volumul de 0,071 litri, fabricate și comercializate în mod legal în Irlanda sau în Regatul Unit — Baileys Minis
   Dispozitivul
   Articolul 5 alineatul (3) litera (d) din Directiva 75/106/CEE a Consiliului din 19 decembrie 1974 privind apropierea legislațiilor statelor membre referitoare la preambalarea, în funcție de volum, a unor lichide preambalate, astfel cum a fost modificată ultima dată prin Actul privind condițiile de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor care stau la baza Uniunii Europene, trebuie interpretat în sensul că produse preambalate cu volumul nominal de 0,071 litri, care conțin produsele enumerate la punctul 4 din anexa III la această directivă și care sunt fabricate și comercializate în mod legal în Irlanda sau în Regatul Unit pot fi comercializate și în celelalte state membre.
   Articolul 5 alineatul (3) litera (b) al doilea paragraf ultima teză din Directiva 75/106, astfel cum a fost modificată prin actul menționat, coroborat cu alineatul (3) litera (d) din același articol, este lipsit de validitate în măsura în care exclude volumul nominal de 0,071 litri din gama comunitară armonizată de volume nominale care figurează la punctul 4, coloana I din anexa III la această directivă.
   
      (1)  JO C 131, 3.6.2007.